Endagiriro ekutuusa ku kitebe kya Amerika mu Uganda. Ekitebe kya Amerika mu Uganda kisangibwa ku luguudo lw’e Ggaba mu kitundu ky’e Nsambya okuliraana essomero lya St. Peters Nsambya Primary School. Abantu abava mu bintundu nga Makindye, ku Ntebe Road, Katwe, Kibuye n’ebiriraanyeewo basobola obutatuuka mu kibuga Kampala wakati. Bano basobola okuwetera ku nkulungo y’oku ssaawa ya Kkwini okuliraana ekitebe kya Fire Brigade ku luguudo olupya olwakazimbibwa oludda e Nsambya. Bw’oba nga waakayita ku ssemaduuka ya Alena Mall, olwo ekitebe kino oba okisemberedde. Bw’otuuka ku Nsambya Police Barracks awo tunula engulu ku mukono gwo ogwa ddyo bw’oba ng’ova mu Kampala. Mu bbanga lya mmita nga bibiri ojja kulengera ekizimbe ekya kalina ddala. Olwo oba otuuse ku kitebe ky’Amerika.